CELEX: 32006L0045
Language: et
Date: 2006-05-16 00:00:00
Title: Komisjoni direktiiv 2006/45/EÜ,  16. mai 2006 , millega muudetakse nõukogu direktiivi 91/414/EMÜ seoses toimeaine propoksükarbasoon spetsifikatsiooniga   (EMPs kohaldatav tekst)

18.5.2006   
            
            
               ET
            
            
               Euroopa Liidu Teataja
            
            
               L 130/27
            
         
      KOMISJONI DIREKTIIV 2006/45/EÜ,
   16. mai 2006,
   millega muudetakse nõukogu direktiivi 91/414/EMÜ seoses toimeaine propoksükarbasoon spetsifikatsiooniga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõike 1 teise lõigu teist taanet,
   ning arvestades järgmist:
   
               (1)
            
            
               Komisjoni direktiivi 2003/119/EÜ (2) kohaselt oli propoksükarbasoon kantud toimeainena direktiivi 91/414/EMÜ I lisasse.
            
         
               (2)
            
            
               Propoksükarbasooni nimekirja lisamise taotlemisel esitas selle tootja Bayer CropScience spetsifikatsiooni, mis toetub väiketootmisele. Seoses suurtootmisega kavatseb kõnealune ettevõte muuta spetsifikatsiooni puhtuse osas. Ta on esitanud andmed, et näidata, et muudetud spetsifikatsioon vastab nimekirja lisamise nõuetele.
            
         
               (3)
            
            
               Saksamaa hindas ettevõtte esitatud teavet ja andmeid. 2005. aasta juulis teavitas Saksamaa komisjoni järeldustest, et muudetud spetsifikatsioon ei kujuta endast ohtu lisaks nendele ohtudele, mida on juba arvesse võetud propoksükarbasooni kandmisel direktiivi 91/414/EMÜ I lisasse ning komisjoni läbivaatamisaruandes kõnealuse toimeaine suhtes.
            
         
               (4)
            
            
               Seepärast on õigustatud propoksükarbasooni spetsifikatsiooni muutmine.
            
         
               (5)
            
            
               Seepärast on asjakohane direktiivi 91/414/EMÜ vastavalt muuta.
            
         
               (6)
            
            
               Käesolevas direktiivis sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 18. septembriks 2006. Nad edastavad kõnealuste õigus- ja haldusnormide tekstid ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad neid sätteid alates 19. septembrist 2006.
   Kui liikmesriigid need normid vastu võtavad, lisavad nad nendesse või nende normide ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 16. mai 2006
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2006/39/EÜ (ELT L 104, 13.4.2006, lk 30).
   
      (2)  ELT L 325, 12.12.2003, lk 41.
   
      LISA
      Direktiivi 91/414/EÜ I lisa punkt 77 asendatakse järgmisega:
      
         
                     “77
                  
                  
                     Propoksükarbasoon
                     CASi nr 145026-81-9
                     CIPACi nr 655
                  
                  
                     2-(4,5-dihüdro-4.metüül-5-okso-3-propoksü-1H-1,2,4-triasool-1-üül) karboksamidosulfonüülbensoehape metüülester
                  
                  
                     ≥ 950 g/kg (väljendatuna propoksükarbasoonina)
                  
                  
                     1. aprill 2004
                  
                  
                     31. märts 2014
                  
                  
                     Lubatud kasutada ainult herbitsiidina.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 3. oktoobril 2003 lõplikult vormistatud propoksükarbasooni käsitleva aruande järeldusi, eriti selle I ja II lisa. Selles üldhinnangus peaksid liikmesriigid:
                     
                                 —
                              
                              
                                 pöörama erilist tähelepanu võimalusele, et propoksükarbasoon ja tema metaboliidid võivad saastada põhjavett, kui toimeainet kasutatakse tundlike muldade ja/või kliimatingimustega piirkondades,
                              
                           
                                 —
                              
                              
                                 peaksid pöörama erilist tähelepanu vee ökosüsteemide, eriti veetaimede kaitsele.
                              
                           Vajadusel tuleks kohaldada riskide vähendamise meetmeid.”